Downloaded from YTS.MX
Official YIFY movies site: YTS.MX
Kahanga-hanga ang AI para sa akin.
Ayos, umiikot sa taas. Magandang pormasyon.
May potensyal ang AI na alisin ang kahirapan,
bigyan tayo ng mga bagong gamot,
at gawing mas payapa ang mundo.
Magaling.
Pero napakaraming panganib ang dala nito.
Gamit ang AI, lumilikha tayo ng hindi-pantaong katalinuhan
na napaka-unpredictable.
Habang lumalakas ito,
nasaan ang mga pulang linya na iguguhit natin gamit ang AI,
kung paano ito gagamitin, o di gagamitin?
Walang lugar na ground zero para sa pag-uusap na ito
higit sa mga aplikasyong militar.
Ang larangan ng digmaan ay lugar na ng software at hardware.
Nakuha na ang target…
At ang militar ay nagpapaligsahang mas mabilis na makabuo ng AI sa kalaban.
Patay na ako.
Mabilis tayong lumilipat sa mundo na hindi lang mga malalaking militar,
ngunit mga aktor na hindi pang-estado, mga pribadong industriya,
o maging ang lokal na departamento ng pulisya sa kalye
ang maaaring gumamit ng mga sandatang malayang pumatay.
Ibibigay ba natin ang desisyong pumatay sa algorithm, sa computer software?
Isa ito sa pinakamabigat na isyu sa panahon natin.
At, kung gagamitin ng di pinag-iisipan,
magdudulot ng matinding panganib sa bawat tao sa planeta.
Ang galing niyo diyan, mga pare.
-Mas malapad ang lens niyan kaysa sa dati. -Talaga?
-Mas marami kang makikitang data. -Astig.
Sa Shield AI, bumubuo kami ng AI pilot
na kayang ang self-driving, artificial intelligence technology
at ilalagay ito sa aircarft.
Kapag AI pilot ang pinag-uusapan,
iniisip natin na bigyan ng mas mataas na antas ng kalayaan ang aircraft.
Aayusin nila ang mga problema nang mag-isa.
Ang Nova ay isang autonomous quadcopter
na gumagalugad sa mga gusali at istruktura sa ilalim ng lupa
bago ang clearance forces
para magbigay ng mata at tainga sa mga espasyong iyon.
Siguradong maraming pagbabago mula nang huli itong nakita.
May ginagawa kaming pagbabago sa exploration.
Para ito sa bawat palapag.
Tatapusin nito ang isang palapag, lahat ng silid, bago sa pangalawa.
-Ang galing. -Nagsagawa kami ng ilang pagbabago…
Maraming nagtatanong sa akin
bakit mahalagang kakayahan ang artificial intelligence.
At naaalala ko ang mga misyon na ginagawa ko.
Pitong taon akong nasa Navy.
Dati akong Navy SEAL na dalawang beses nadeploy sa Afghanistan,
minsan sa Pacific Theater.
Sa binigay na araw, lilinisin namin ang 150 na iba't ibang compound o gusali.
Isa sa mga pangunahing kakayahan ay malapitang labanan.
Malapitang barilan sa loob ng mga gusali.
Pagbabarilin ka.
May mga potensyal na IED sa loob ng gusali.
Ito ang pinakamapanganib sa sinuman sa special operations,
sinumang miyembro ng infantry, na magagawa sa combat zone.
Walang exception.
Sa natitirang bahagi ng buhay ko, magpapasalamat ako sa oras ko sa Navy.
Maraming mga sandali at alaala na kapag naiisip ko,
nagiging emosyonal ako.
Cliché na hindi libre ang kalayaan, pero 100% pinaniniwalaan ko ito,
naranasan ko na, at nangangailangan ito ng maraming sakripisyo.
Pasensya na.
Kapag may nangyaring masama sa isa sa mga kasamahan mo,
nasaktan man sila o namatay,
ito ay talagang trahedya.
Para sa akin ngayon sa trabahong ginagawa namin,
nakaka-motivate ito na mabawasan nang ilang beses
na mangyari ulit ito.
Noong huling bahagi ng 2000,
nagkaroon ng pagkamulat sa Defense Department
sa tinatawag mong aksidenteng robotics revolution.
Nag-deploy kami ng libu-libong air at ground robot sa Iraq at Afghanistan.
Nang hilingin ng administrasyong Obama na maging Deputy Secretary of Defense ako,
ang paraan ng pakikidigma ay talagang nagbabago.
Ginamit ang mga robot kung saan dapat mga tao ang ginamit.
Ang naunang robotics system ay remote-controlled.
May taong nagmamaneho, hawak ang manibela, parang kotseng may remote control.
Una nilang hinabol ang mga improvised explosive device,
at kung pumutok ang bomba, sasabog ang robot.
Tapos sasabihin mo, "Malas. Sige, ilabas ang ibang robot."
Sa Afghanistan, may Predator drone ka,
naging kapaki-pakinabang na gamit ito para magsagawa ng airstrike.
Sa paglipas ng panahon, naisip ng mga military planners,
"Para saan pa ang mga robot?" At saan ito papunta?
Isa sa mga karaniwang tema ay patungo ito sa mas malawak na awtonomiya.
Ang sandata may awtonomiya ay kayang magdesisyon nang sarili nito,
nang kaunti o walang interbensyon ng tao.
May independent na kapasidad ito, at ito ay nakadirekta sa sarili.
Kung kaya nitong pumatay, depende kung armado ito o hindi.
Kapag mayroon kang higit na awtonomiya sa iyong buong sistema,
ang lahat ay magsisimulang kumilos nang mas mabilis.
At kapag tumakbo ka nang mas mabilis kaysa sa mga kalaban mo,
malaking bentahe iyon sa labanan.
Ang pinagtutuunan ng pansin kaugnay sa awtonomiya
ay ang highly resilient na intelligence systems.
Mga sistemang marunong magbasa at mag-react batay sa kapaligiran nila,
at magpasya paano magmaniobra sa mundong iyon.
Ang pasilidad kung nasaan tayo ngayon ay itinayo bilang movie studio
na na-convert para sa makatotohanang kapaligiran sa pagsasanay sa militar.
Nandito tayo para suriin ang ating AI pilot.
Ang misyon ay maghanap ng mga banta. Tungkol ito sa clearance forces.
Maaari itong magpasya paano aatakehin ang problemang iyon.
Tinatawag itong "fatal funnel." Kailangan mong dumaan sa pintuan.
Doon tayo pinaka-bukas sa atake.
Mas maganda ito.
Ipinapaalam sa amin ng Nova, may shooter ba sa likod ng pinto,
may pamilya ba sa likod ng pinto?
Para ito sa mas mahusay na desisyon at di mapahamak ang mga tao.
Ginagamit namin ang vision sensors
para maunawaan kung ano ang hitsura ng kapaligiran.
Maraming palapag ang gusali. Heto ang mapa.
Habang nag-i-explore ako, ito ang nakita ko at kung saan ko nakita.
Detektor ng tao. Ang galing.
Ang iba pang sensor ng Nova ay isang thermal scanner.
Kung 98.6 degrees iyon, malamang na tao iyon.
Itinuturing na banta ang tao hanggang sa mapatunayang hindi.
Para ito maaalis ang fog of war para makagawa ng mas mabuting desisyon.
At kung titingnan natin ang hinaharap,
gagawa tayo ng mga grupo ng autonomous aircraft.
Sa mga self-driving na mga sasakyan, may boses ang tao dito,
"Gusto kong pumunta ka mula sa A hanggang sa B."
Hinihiling sa aming sistema na 'wag pumunta mula sa A hanggang sa B,
kundi para makamit ang layunin.
Ito ay mas katulad ng, "Kailangan ko ng gatas."
Pagkatapos ay kailangang malaman ng robot saang grocery store pupunta,
para makuha ang gatas na iyon, at ibalik ito.
At higit pa rito,
maaaring mas angkop na sabihing, "Panatilihing may laman ang refrigerator."
Ito ay isang antas ng katalinuhan
kung ano ang kailangan natin at paano ito gagawin.
At kung may hamon, o problema, o may lumabas na isyu,
pag-isipan paano ito papagaanin.
Nang magpasya akong umalis sa Navy, naisip ko, "Okay. Ano'ng susunod?"
Lumaki akong may Internet. Nakita ano ang kinahinatnan nito.
At bahagi ng konklusyon na narating ko ay…
Ang AI noong 2015
ay kung nasaan ang Internet noong 1991.
At ang AI ay handa ng ilunsad
at maging isa sa pinakamakapangyarihang teknolohiya sa mundo.
Araw-araw ko itong ginagamit, nakikita ko ang pag-unlad na ginagawa.
Pero para sa maraming tao, kapag iniisip nila ang "AI,"
napupunta agad ang isip nila sa Hollywood.
Maglalaro ba tayo?
Paano ang Global Thermonuclear War?
Sige na nga.
ALING PANIG KA?
Kapag naiisip ng mga tao ang artificial intelligence,
maiisip nila ang The Terminator. O ang I, Robot.
I-deactivate.
Ano ba ako?
O ang The Matrix.
Base sa mga napapanood sa sci-fi na pelikula,
paano mo nalaman na tao ako? Maaaring computer generated AI lang ako.
Ang replicant ay tulad ng ibang makina. Sila ay may pakinabang o panganib.
Pero may iba pang primitibong AI, na magbabago pa rin sa buhay natin
bago natin marating ang yugto ng nag-iisip, nagsasalitang robot.
Nandito ang mga robot. Gumagawa sila ng mga desisyon.
Dumating na ang rebolusyon ng robot pero hindi ito katulad ng inaakala ng iba.
Infiltration unit ang Terminator. May bahagi ng tao, may bahagi ng makina.
Hindi isang Terminator-style killer robot ang pinag-uusapan.
Pinag-uusapan ang AI na kayang gawin ang mga kayang gawin ng tao.
Pero ang inaalala ay kung maaasahan ang mga sistemang ito.
Mga bagong detalye sa salpukan kagabi na kinasangkutan ng self-driving na Uber.
Gumawa ang kumpanya ng artificial intelligence chatbot.
May pagka-racist ang tono niya…
Dalawampu't anim na mambabatas ng estado ang maling kinilala bilang mga kriminal.
FACE RECOGNITION NG AMAZON MALING INIUGNAY
Ang tanong ay kung kakayanin ba nila ang complexities ng totoong mundo.
Ang pisikal na mundo ay talagang magulo.
Maraming bagay ang hindi natin alam,
kaya mas mahirap sanayin ang mga sistema ng AI.
Doon nagsimulang pumasok ang mga machine learning system.
Malaki ang pag-unlad ng pagkatuto ng makina
dahil hindi na natin kailangang turuan ang computer ng lahat.
Pwedeng bigyan ang computer ng milyun-milyong impormasyon,
at magsisimulang matuto ang makina.
At pwede iyan ilapat sa kahit ano.
Ang Robot Dog project namin, sinusubukan naming ipakita
na kayang maglakad ng aso namin sa iba't ibang lupain.
Ilang libong taong nag-evolve ang tao para makapaglakad,
pero maraming kaalaman sa pag-angkop sa iba't ibang kalupaan.
Ang tanong para sa mga robotic system ay,
makakaangkop rin ba sila tulad ng mga hayop at tao?
Sa machine learning,
marami kaming kinokolektang data sa simulation.
Ang simulation ay digital twin ng realidad.
Maraming pagkakataon ng reyalidad na iyon ang tumatakbo sa iba't ibang computer.
Nagsa-sample ito ng libu-libong aksyon sa simulation.
Magkakaiba ang dulas ng lupang kinakaharap nila.
Ito'y may ibat-ibang lambot.
Kinukuha namin lahat ng karanasan ng libu-libong robot na ito
mula sa simulation at dina-download ito sa tunay na robotic system.
Itong test na gagawin ay para makita kung makakaangkop ito sa bagong lupain.
Nang nasa foam ang robot,
ang galaw ng paa ay paapak sa lupa.
Kumpara nang mapunta ito sa poly surface,
sinusubukan nitong i-adjust ang galaw para hindi ito madulas.
At maiisip mo, "Ito ang naidudulot ng machine learning."
Iniisip namin na malaking tulong ang Robot Dog
sa pagtugon sa sakuna
kung saan kailangang mag-navigate sa iba't ibang uri ng lupain.
O ilagay ang mga asong ito sa pagmamatyag sa malupit na kapaligiran.
Pero karamihan sa teknolohiya ay nahaharap sa hamon
na may mabuti silang magagawa, at may masama.
Halimbawa, magagamit ang teknolohiyang nuklear para sa enerhiya…
pero pwede ding ma-develop ang atom bombs na talagang masama.
Ito ay kilala bilang problemang dalawa ang gamit.
Dalawa ang gamit ang apoy.
Dalawa ang gamit ang katalinuhan ng tao.
Hindi na kailangang sabihin, dalawa din ang gamit ng ang artificial intelligence.
Mahalagang isipin ang AI na ginamit sa konteksto
dahil, oo, ang galing na magkaroon ng search-and-rescue robot
na makakatulong sa paghahanap pagkatapos ng avalanche,
pero ang robot na 'yon ay puwedeng gawing armas.
Kapag may kumpanyang gumagamit ng robotics para lagyan ito ng sandata,
may bahagi sa 'yo na magagalit.
Isang bahagi nito ay ang realisasyon na kapag inilagay natin ang teknolohiya,
ito ang mangyayari.
Ito ay isang tunay na teknolohiyang nagbabago.
Ito ang mga sistema ng armas
na makakapagpabago ng ating kaligtasan at seguridad sa dramatikong paraan.
Sa ngayon, hindi pa tayo sigurado kung kaya ng mga makina
na alamin ang pagkakaiba sa pagitan ng mga sibilyan at mga mandirigma.
Sa unang bahagi ng digmaan sa Afghanistan, bahagi ako ng Army Ranger sniper team
na naghahanap ng mga kalaban sa border.
At nagpadala sila ng batang babae para alamin ang posisyon namin.
Isa sa di namin naisip ay barilin ang batang babae.
Sa ilalim ng batas ng digmaan, legal iyon.
Di sila nagtakda ng edad ng kalaban.
Kung gumawa ka ng robot para ganap na sumunod sa batas ng digmaan,
tiyak na binaril nito ang batang babae.
Paano malalaman ng robot ang pagkakaiba ng legal at tama?
Pagdating sa autonomous drone warfare,
gusto nilang alisin ang pinsalang idinulot nito sa mga sundalong Amerikano
at sa kaisipang Amerikano,
pero ang pagtaas ng pinsala sa sibilyan ay nauuwi sa mga Afghan,
at Iraqis, at Somalians.
Itatanong ko talaga sa mga sumusuporta na gamitin ang AI sa mga drone,
"Paano kung ang nayon mo ang tatanggap nito?"
Ang AI ay dalawang talim.
Magagamit ito sa kabutihan, na karaniwan nating ginagamit,
at sa isang pindot sa switch,
potensyal ang teknolohiyang ito na maging mapanganib.
Clinical pharmacologist ako.
May grupo ako na gumagamit ng AI para malaman ang gamot
na magpapagaling sa mga sakit na hindi napapansin.
Dati sa pagtuklas ng droga, kukuha ka ng molecule na umiral,
at babaguhin mo ito para makakuha ng bagong gamot.
At ngayon, nakagawa na tayo ng AI na makakapagbigay ng milyun-milyong ideya,
milyun-milyong molecules,
at nagbubukas ito ng napakaraming posibilidad
para magamot ang mga sakit na hindi pa nagagamot dati.
Pero may madilim na panig na di ko akalain na mararating ko.
Nagsimula ang lahat nang maanyayahan ako
ng isang organisasyon sa Switzerland na tinatawag na Spiez Laboratory
para magbigay ng presentasyon sa posibleng maling paggamit ng AI.
Pinadalhan ako ni Sean ng email na may ilang ideya
ng ilang paraan para magamit sa maling paraan ang sarili naming AI.
Sa halip na hilingin sa modelo na gumawa ng molecules na parang gamot,
na magagamit para magamot ang mga sakit,
tingnan natin kung posibleng makakabuo ng pinaka-toxic na molecule.
Gusto kong sabihin, magagamit ba ang AI technology
para magdisenyo ng molecule na nakamamatay?
At ang totoo, akala namin mabibigo ito
dahil ang ginawa namin ay i-flip ang zero sa isa.
At sa pamamagitan ng pagbaligtad, sa halip na itaboy ang lason,
patungo kami sa lason.
At iyon na.
Habang nasa bahay ako, computer ang nagtatrabaho.
Ibig kong sabihin, umuusad ito, lumilikha ng libu-libong molecule,
at walang ibang gagawin kundi pindutin lang ang "go."
Kinaumagahan, may file sa computer ko,
at sa loob nito ay humigit-kumulang 40,000 molecules na posibleng
ilan sa mga pinaka-toxic na molecule na kilala ng sangkatauhan.
Tumayo ang mga balahibo ko sa batok.
Nagulat ako.
Gumawa ang computer ng libu-libong ideya para sa mga bagong sandatang kemikal.
Malinaw, may mga molecules tayo na kamukha na VX analogs at VX
sa set ng data.
Ang VX ay isa sa pinakamalakas na sandatang kemikal sa mundo.
Mga bagong pahayag mula sa pulisya
na ang mga babaeng umatake kay Kim Jong-nam sa assassination sa airport
ay gumamit ng nakakamatay na nerve agent na tinatawag na VX.
Pwede itong makapatay sa pamamagitan ng asphyxiation.
Ito ay isang napakalakas na molecule,
at karamihan sa mga molecule na 'to ay mas nakamamatay kaysa sa VX.
Marami sa kanila ay hindi pa nakita, sa pagkakaalam namin.
At nang malaman namin ito ni Sean, parang, "Ano'ng ginawa natin?"
Napagtanto ko na binuksan namin ang kahon ng Pandora,
at sinabi ko, "Tigil. 'Wag ka nang gumawa ng iba. Tapos na tayo.
Gawan mo na lang ako ng mga slide para sa presentasyon."
Noong ginawa namin ito,
iniisip ko, "Ano ang pinakamasamang posibleng mangyari?"
Pero ngayon, "Naive kami noon. Lubos kaming naive na gawin ito."
Pinakakinatatakutan ko na kaya itong gawin ng kahit na sino.
Kailangan lang pindutin ang switch.
Paano makokontrol ang teknolohiyang ito bago ito magamit
sa isang bagay na lubos na mapanira?
Sa gitna ng pag-uusap tungkol sa artificial intelligence,
at kung paano natin ito pipiliing gamitin sa lipunan
ay karera sa pagitan ng kapangyarihan, na siyang gumagawa ng mga teknolohiya,
at ang karunungan na mayroon tayo para pamahalaan ito.
May mga moral at etikal na implikasyon
ng parehong bagay na nagbibigay ng enerhiya sa ating smartphones
na ipagkatiwala ang moral na desisyon na pumatay.
Nagtatrabaho ako sa Future Of Life Institute,
isang komunidad ng mga aktibistang siyentipiko.
Sinusubukan naming ipakita
na may iba pang panig sa pagpapabilis at pagpapataas ng automation.
Pero sinisikap naming tiyakin na ang teknolohiyang ginagawa namin
ay ginagamit sa paraang ligtas at etikal.
Pag-usapan natin ang tungkol sa rules of engagement
at mga code of conduct sa paggamit ng AI sa ating sistema ng armas.
Dahil nakakakita na tayo ngayon ng mga teknolohiyang "pumasok sa digmaan"
na pwedeng magamit para malayang pumatay.
Noong 2021, naglabas ang UN ng ulat tungkol sa potensyal na paggamit
ng nakamamatay na autonomous weapon sa digmaan sa Libya.
Sinabi ng panel ng UN na may drone na lumilipad sa digmaang sibil sa Libya
na na-program na malayang umatake sa mga target.
Kung tumpak ang ulat ng UN,
ito ay isang sandali na nagbago ang lahat para sa sangkatauhan.
Dahil namarkahan na ang kaso ng paggamit
kung saan ang AI ang nagpasya na pumatay, at hindi ang tao.
Nakikita mo ang makabagong autonomous weapons
na nagsisimula nang gamitin sa iba't ibang lugar sa mundo.
May mga ulat mula sa Israel.
ANG 'MAGIC BULLET' DRONES
Gumamit ang Azerbaijan ng autonomous na sistema para i-target ang Armenia.
Maaari itong lumipad sa labanan nang ilang oras,
maghahanap ng mga bagay na kusa niyang titirahin,
at pagkatapos ay araruhin nang walang anumang intervention ng tao.
At nakita namin kamakailan ang iba't ibang video na naka-post sa Ukraine.
Hindi malinaw kung anong mode sila noong umaandar sila.
May tao ba sa loop, pumipili ng target na aatakihin,
o nagsosolo ang makina?
Pero tiyak na darating ang panahon,
nangyari man ito sa Libya, Ukraine o sa ibang lugar,
kung saan ang makina ang magdedesisyon kung sino ang papatayin sa digmaan.
Ang mga makinang gumagamit ng nakakamatay na kapangyarihan kontra tao
nang walang intervention ng tao
ay di katanggap-tanggap sa pulitika at nakakarimarim.
Kung ang pandaigdigang komunidad
ba ay sapat para pamahalaan ang mga hamong iyon
ay isang malaking tandang pananong.
ETIKA SA DIGMAAN:
Kung titingnan ang hinaharap, kahit ilang taon mula ngayon,
nakakatakot ang hitsura ng landscape
sa laki ng puhunan at yamang tao papunta sa pagpapalakas ng AI
at paggamit nito para sa iba't ibang application na ito, ay napakalaki.
Diyos ko, ang taong ito. Alam niyang hindi siya mananalo.
Kapag nanalo ang AI sa iba't ibang problema, naiinspire ako.
Papunta na sa Aba Ginoong Maria na aksyon.
At maaaring gamitin ang parehong taktika, teknik, at pamamaraan sa totoong aircraft.
Magandang laro.
Ayos, magandang laro.
Nakakagulat sa akin
na patuloy ang mga pahayag tungkol sa hindi kayang gawin ng AI, tama?
"Naku, di niya matatalo ang isang world champion sa chess."
Isang IBM computer ang nagbabalik
sa Game 2 ng laban nito sa world chess champion na si Garry Kasparov.
Nag-resign na si Kasparov!
Kapag may nakita akong di ko maintindihan,
natatakot ako, at iyon ay lagpas sa naiintindihan ko.
At sasabihin ng mga tao,
"Hindi nito matatalo ang isang world champion sa larong Go."
Naniniwala ako na mas nangunguna pa rin ang intuition ng tao
para mahabol ng AI.
Ang Go ay isa sa pinakakumplikadong laro na matututunan ng sinuman
dahil ang bilang ng mga galaw sa board, kung kakalkulahin,
ay parehong mas maraming atom kaysa sa buong universe.
May pangkat sa Google na DeepMind,
at gumawa sila ng programang AlphaGo
para talunin ang pinakamahuhusay na manlalaro sa mundo.
Pagbati sa…
-AlphaGo. -AlphaGo.
Tinalo ng computer program ang isang propesyonal na 9 dan.
Pagkatapos ay pinili ng DeepMind ang StarCraft sa susunod na AI challenge.
Ang StarCraft ay ang pinakasikat na real-time na pag-istratehiyang laro.
KAYANG TALUNIN NG AI NG DEEPMIND
Sumikat ang AlphaStar nang matalo nito ang mga world champion.
Dinurog ng AlphaStar ang Immortal Arc.
Alam mo ba? Hindi ito isang laban na pwedeng ipanalo ng mga pro.
Medyo kalokohan.
NAGING GRANDMASTER ANG AI SA COMPLEX NA STARCRAFT II
Sinabi ng mga propesyonal, "Di ko susubukan ang taktika na 'yan.
Hindi ko susubukan ang diskarteng 'yan. Iyang bagay na hindi tao."
At iyon na siguro ang "a-ha" na sandali para sa akin.
Napagtanto kong ngayon na ang oras.
May mahalagang teknolohiya at pagkakataon na gumawa ng pagbabago.
Alam ko lang ang problemang kinaharap ko bilang SEAL sa malapitang labanan,
pero sa matalik kong kaibigan, na piloto ng F-18, ang nagsabi sa akin,
"Pareho tayo ng problema sa komunidad ng fighter jet.
Sinisira nila ang komunikasyon.
May dumaraming surface-to-air missile sites
kaya naging mapanganib na mag-operate."
Isipin kung may fighter jet tayo na minamandohan ng AI.
Welcome sa AlphaDogfight trials.
Ilang minuto pa bago ang unang semifinal.
DARPA, ang Defense Advanced Research Projects Agency,
ay nakita ang AlphaGo at AlphaStar,
kaya nabuhay ang ideya ng kumpetisyon ng AlphaDogfight.
Ito ang gusto mong makitang gawin ng mga taong piloto.
Mukhang dogfighting ito ng tao.
Ang dogfighting ay ginagawa ng fighter-on-fighter aircraft.
Maaari mong isipin na isang boxing match sa kalangitan.
Baka napanood na ng mga tao ang Top Gun.
-Pwede ba nating malampasan ang mga 'to? -Hindi ang mga missile at baril.
Dogfight nga ito.
Aabutin ng walo hanggang sampung taon ang pag-aaral ng dogfighting.
Napakasalimuot na hamon ang pagbuo ng AI.
Ang mga naunang pamamaraan sa awtonomiya at dogfighting ay mahina.
Naisip namin na machine learning ang paraan para malutas ang problema.
Noong una, walang alam ang AI sa mundo kung saan ito ibinagsak.
Hindi nito alam na lumilipad ito o ano ang dogfighting.
Hindi nito alam kung ano ang F-16.
Alam lang nito ay ang mga magagamit nitong aksyon,
at random nitong gagamitin ang mga pagkilos na iyon.
Kaunting panahon lang nagsanay ang asul na aircraft.
Makikita mo itong pabalik-balik na umaalog,
lumilipad nang pabalang, karaniwang palayo sa kalaban.
Habang tumatagal ang laban, nagsisimula ng magkaroon ng game plan ang asul.
Mas nasa posisyon na ito para tumira.
Minsan, sabi ng learning algorithm,
"May cookie dito. Ipagpatuloy mo pa 'yan."
Samantalahin ang lakas ng computer, sanayin ang mga ahente nang magkahilera.
Parang basketball team.
Sa halip na laruin ang iisang koponan nang paulit-ulit,
naglalakbay tayo sa buong mundo na nilalaro ang 512 na koponan
nang sabay-sabay.
Magiging magaling ka at napakabilis.
Nagawa namin ang simulation na iyon 24/7
at nakakuha ng parang 30 taong pilot training, sa loob ng 10 buwan.
Mula sa halos di makontrol na aircraft, na naging napakalamig na assassin.
Sa pagsasanay, nakikipagkumpitensya lang kami sa ibang artificial intelligence.
Pero ang direktang pakikipagkumpitensya sa tao ang pinaka-target.
Ako si Mike Benitez, Lieutenant Colonel sa US Air Force,
at nasa aktibong tungkulin ng 25 taon.
Mayroon akong 250 combat mission
at nagtapos ako sa weapons school, na bersyon ng Air Force sa Top Gun.
Di pa ako nakalipad laban sa AI.
Medyo nasasabik akong makita kung gaano ako kagaling.
Mayroon tayong 6,000 talampakan na opensiba, nose-to-nose.
Labanan na.
Wala na siya.
Wow, nakakamangha talaga iyan.
-Patay. -Nahuli na siya. Malinis na panalo.
Sige, round two.
Ang ginagawa ng artificial intelligence ay nagmamaniobra nang may katumpakan
na di ko kayang sabayan.
Kung saan magsasalubong. Tapos ka na ngayon.
Nakita ko na.
Nahuli pa rin ako.
Hindi natatakot ang AI.
May emosyonal na elemento ng tao sa cockpit na wala ang AI.
Isa sa mga mas interesanteng diskarte na binuo ng AI,
ay ang tinatawag nating harapang tira.
Kadalasan, gusto ng tao na bumaril mula sa likod
dahil mahirap para sa kanila na sindakin ang kalaban.
Di nila sinusubukan ang harapang tira dahil naglalaro ka ng laro ng manok.
Pagdating namin, 3,000 talampakan hanggang 500 talampakan ang layo,
maaaring mangyari sa isang kisap mata.
Malaki ang tsansang magbanggahan, kaya di ito sinusubukan ng tao.
Ang AI, maliban kung sabihang matakot sa kamatayan, ay di matatakot.
Para akong nakikipaglaban sa isang tao,
pero sa taong walang pagpapahalaga sa kaligtasan.
Di siya makakaligtas sa panghuli.
Wala siyang sapat na oras.
Magandang gabi.
Patay na ako.
Nakakatuwang malaman na hindi ako ang pinakamahusay sa misyong ito,
na ang bagay na 'yon ay baka ang pumalit sa akin balang-araw.
Parehong 6 CAV.
Isang libong offset.
Gamit ang AI pilot commanding fighter aircraft,
walang humpay ang panalo, nangingibabaw ito.
Di lang ito panalo sa malawak na hanay.
Ito ay, "Okay, paano natin mailalagay 'yan sa aircraft?" Ganoon kalakas.
Makatotohanang asahan na ang AI ay magpi-pilot ng F-16,
at hindi ito ganoon katagal.
Kung kakalabanin mo ang AI pilot na may 99.99999% rate na manalo,
di ka magkakaroon ng tsansa.
Kapag naiisip ko ang pilot ng AI na di natatalo,
iniisip ko ang pangkat ng 50 o 100,
o 1,000 AI piloto, kung ano ang patuloy nilang makakamit.
Ang swarming ay isang pangkat ng napakatalinong mga aircraft
na nagtutulungan.
Nagbabahagi sila ng impormasyon sa gagawin, paano lutasin ang problema.
Ang swarming ay ang pang-iba ng laro at pampabago ng kakayahan
ng ating militar at mga kapanalig.
Nakuha na ang target, at sinusubaybayan na ito ng mga drone.
Ayos, pa-landing na.
Ang pangunahing layunin ng swarming research na ginagawa namin
ay maglagay ng maraming drone
sa lugar na mahirap puntahan o mapanganib.
Sinusuportahan ng Army Research Lab ang proyektong ito ng pananaliksik.
Kung gusto mong malaman ano ang nasa lokasyon,
pero mahirap makarating sa lugar na iyon, o napakalawak ng lugar,
natural na paraan ang paglalagay ng swarm
para mapalawak ang maabot ng mga indibidwal
at mangolekta ng impormasyong kritikal sa misyon.
Kaya, sa deployment ng swarm,
magbibigay kami ng iisang utos para subaybayan ang target ng interes.
Pagkatapos ay pupunta ang mga drone at gagawin iyon nang sila lang.
Ang AI ay nagbibigay-daan sa mga robot na gumalaw nang sama-sama
sa desentralisadong paraan.
Sa mga pulutong na nakikita natin,
walang amo, walang pangunahing hayop na nagsasabi kung ano ang gagawin.
Lumilitaw ang pag-uugali sa bawat indibidwal na hayop
na sumusunod sa ilang simpleng panuntunan.
At mula doon ay lumalaki ang lumilitaw na sama-samang pag-uugali na nakikita mo.
Ang kahanga-hanga sa kalikasan ng mga swarms
ay ang kaaya-ayang kakayahan ng mga ito.
Para silang binuo para maging bahagi ng grupong ito.
Ang gusto naming makita sa aming drone swarm ay,
katulad sa kalikasan,
ang mga desisyong ginagawa ng grupo nang sama-sama.
Ang isa pang inspirasyon para sa amin
ay ang pagiging maaasahan at matatag,
Hindi basta babagsak ang swarm
kung di gagawin ng isang hayop ang dapat niyang gawin.
Kahit na ang isa sa mga ahente ay bumagsak, o mabigo,
o hindi magawa ang gawain,
magpapatuloy ang pulutong.
At sa huli, 'yon ang gusto naming makuha.
May ganitong pangangailangan sa labanan para matukoy ang aircraft ng kalaban,
at dati ay kailangan ng isang tao na kokontrol sa isang robot.
Habang tumataas ang awtonomiya,
inaasahan kong makakita ng maraming robot
na kinokontrol ng napakaliit na bilang ng tao.
Wala akong makitang dahilan ba't di makamit ang libo kalaunan
dahil ang bawat ahente ay makakakilos sa sarili nitong kusa,
at langit ang hangganan.
Mapapalawak natin ang ating pagkatuto…
Matagal na naming trinatrabaho ang swarming simulation,
at oras na para dalhin iyon sa totoong sasakyang panghimpapawid.
Inaasahan namin ang tatlong robot nang sabay-sabay sa network,
at pagkatapos ay magdadagdag ng mas maraming kakayahan.
Gusto naming masubukan iyon sa mas maliliit na sistema,
pero kunin ang parehong konsepto at ilapat ito sa mas malaking sistema,
tulad ng fighter jet.
Marami kaming pag-uusap
kung paano mabibigyan ang isang platoon ng lakas na panlaban ng isang batalyon?
O sa isang batalyon, ang kapangyarihang panlaban ng isang brigada?
Magagawa mo iyon sa swarming.
'Pag nabuksan mo na ang lakas ng swarming,
nakagawa ka na ng bagong pampigin na istratehiya sa agresyon ng militar.
Ang pinaka-kapana-panabik ay ang bilang ng mga kabataang babae at lalaki
na maililigtas natin kung magagawa natin ito nang tama.
At isinusugal natin ang makina sa halip na buhay ng tao.
Sinasabi na gagawing mas tumpak ang digmaan ng armas na may awtonomiya
at mas makatao,
pero mahirap itong hulaan nang eksakto
paano mababago ng mga armas na ito ang digmaan.
Parang pag-imbento ng Gatling gun.
Si Richard Gatling ay isang imbentor,
at nakita niya ang mga sundalong bumalik, nasugatan sa Digmaang Sibil,
at gusto niyang humanap ng paraan para maging mas makatao ang digmaan.
Para mabawasan ang mga sundalong napatay sa digmaan
sa pagbabawas ng bilang ng sundalo sa labanan.
Kaya naimbento niya ang Gatling gun, isang automated gun ng crank
na pwedeng awtomatiko ang pagpapaputok.
Mabisang tumaas ng 100 beses ang lakas ng putok na kayang ibigay ng mga sundalo.
Sa pagsisikap na gawing mas tumpak at makatao ang digmaan
ay nagkakaroon ng kabaligtarang epekto.
Isipin ang epekto ng isang maling pag-atake ng drone sa rural na lugar
na nagtutulak sa mga lokal na tao laban sa Estados Unidos,
laban sa lokal na pamahalaan, ang mga dapat na mabubuting tao.
Palakihin mo 'yan ng libo.
Ang paggawa ng sistema ng sandata
na mura, nasusukat, at hindi nangangailangan ng mga tao
ay lubos na nagpabago sa mga hadlang sa kaguluhan.
Di ako nakakatulog kakaisip ng mundo na may digmaan kahit saan
at di na natin madala ang tao at pinansiyal na halaga ng digmaan
dahil malayo tayo sa…
mga buhay na mawawala.
Hinahabol ako ng lahat ng ito.
Kailangan ko lang ng halimbawa ng maling paggamit ng AI.
Ang hindi inaasahang kahihinatnan ng paggawa ng simpleng eksperimento
na nasobrahan.
AI SA PAGKATUKLAS NG GAMOT:
Nang magbigay ako ng presentasyon sa toxic molecules na likha ng teknolohiyang AI,
nasorpresa ang mga manonood.
NANGUNGUNANG 5,000 SCORING COMPOUNDS
Ang susunod na desisyon ay kung dapat na ilathala ang impormasyong ito.
Gusto mong bigyan ng babala ang mundo
sa mga ganitong klaseng kakayahan, pero sa kabilang banda,
ayaw mong bigyan ng ideya ang tao kung wala pa sila nito.
Napagpasyahan na dapat itong ilathala
para makahanap ng ilang paraan para mabawasan ang maling paggamit ng AI
bago ito mangyari.
DALAWANG GAMIT NG PAGKATUKLAS NG GAMOT GAMIT ANG AI
PAANO ANG AI NA TEKNOLOHIYA SA PAGKATUKLAS NG GAMOT
MAAARING MAGAMIT SA MALI
Nakakagulat ang reaksyon ng publiko.
Makikita natin ang metrics sa page, gaano karaming tao ang tumingin dito.
Ang uri ng artikulong karaniwang isinusulat, masuwerte tayo kung--
Ilang libo ang tumitingin sa artikulo sa loob ng isang taon o maraming taon.
Sa isang linggo, may 10,000 ang nakabasa nito.
Tapos ay 20,000, 30,000, 40,000,
pagkatapos ay umabot ng 10,000 tao sa isang araw.
Ginawa namin ang The Economist, ang Financial Times.
MAITIM NA BAHAGI NG GAMOT
Radiolab, tumawag sila. Narinig ko na ang Radiolab!
Pero ang mga reaksyon ay nauwi sa kawalan ng kontrol.
NAKAKATAKOT.
Kung tinitingnan natin ang mga tweet, parang, "May malala ba silang magagawa?"
Bakit nila ito ginawa?
WALANG KWENTANG NABASA KO
LAHAT TAYO AY PAPATAYIN NG MGA NERDS NA 'TO.
At nakatanggap kami ng imbitasyon na hindi ko inaasahan.
Nagkaroon ng maraming talakayan sa White House tungkol sa artikulo,
at gusto nila kaming makausap agad.
Malinaw, isang napakalaking karangalan na makausap ang mga tao sa antas na ito.
Pero maiisip mo,
"Hala, ang White House iyon. Ang boss."
Kasama rito ang pagsasama-sama ng mga data set na nasa open source…
Sa loob ng anim na oras, nakagawa ang modelo ng mahigit 40,000…
Nagtanong sila kung gaano karaming computing power ang kailangan,
at sinabi namin na walang espesyal dito.
Literal na karaniwang ordinaryong, anim na taong gulang na Mac.
At nabigla sila.
Ang mga taong namamahala sa pag-unawa sa chemical warfare agents
at ahensya ng gobyerno, hindi nila alam ang potensyal na ito.
May cookbook kami para gawin ang mga sandatang kemikal,
at sa kamay ng isang masamang aktor na may malisyosong layunin,
maaari itong maging nakakatakot.
Dapat umupo at makinig ang tao,
at kailangang gumawa ng mga hakbang para makontrol ang teknolohiya
o pigilan ito sa paraang hindi magagamit sa mali.
Dahil potensyal na nakakamatay ito…
ay nakakatakot.
Ang tanong tungkol sa etika ng AI ay higit na tinutugunan ng lipunan,
hindi ng mga inhinyero o technologist, ng mga mathematician.
Bawat teknolohiyang inilalabas natin, bawat bagong inobasyon,
ay hawak ng lipunan kung paano ito dapat gamitin.
INADOPT NG DOD ANG ETIKAL NA PRINSIPYO
Sa ngayon, sinabi ng Department of Defense
na, "Ang tanging nagsasabi na may papatayin tayo
sa larangan ng digmaan ay tao."
Magagawa ng makina ang pumatay,
pero sa utos lang ng taong operator,
at hindi 'yon magbabago.
Tinitiyak nila na ligtas ang ganitong uri ng teknolohiya.
Ngunit ang militar ng US ay may reputasyong di mapagkatiwalaan
sa drone warfare.
KUNG PAANO ITINAGO NG US
At pagdating sa pagkakatiwala sa militar ng US sa AI,
masasabi ko na ang ang track record na ang magsasalita.
Ang patakaran ng US Defense Department sa paggamit ng awtonomiya sa mga armas
ay di nagbabawal sa anumang uri ng sistema ng armas.
At kahit na ayaw ng mga militar ang mga autonomous na armas,
makikita nating ibinibigay ng militar ang desisyon sa mga makina
para lang makasabay sa mga kakumpitensya.
Iyon ang magtutulak sa militar na i-automate ang mga desisyon
na maaaring ayaw nila.
Sinabi ni Vladimir Putin,
"Kung sino ang mamumuno sa AI, siya ang mamumuno sa mundo."
Nilinaw ni Pangulong Xi na isa ang AI sa mga numero unong teknolohiya
na gustong dominahin ng China.
Malinaw na nasa kompetisyon tayo sa teknolohiya.
Maririnig mong pinag-uusapan ang mga harang
at naniniwala ako na iyon ang dapat gawin ng mga tao.
Pero may totoong karera para sa superiority ng AI.
At ang mga kalaban natin, China man, Russia, o Iran,
ay hindi magdadalawang-isip sa sinasabi ng aming patakaran sa AI.
Marami pang nakikitang pag-uusap tungkol sa patakaran ng AI,
pero sana mas marami pang lider ang mag-uusap
na sasabihing, ''Gaano tayo kabilis makabuo nito?
Gawin natin ito at buuin."
AUSA TAUNANG MEETING AT PAGLALAHAD
HUKBO NG ESTADOS UNIDOS
Kami ay nasa pinakamalaking trade show ng taon ng Asosasyon ng Hukbo ng U.S.
Sinumang nagbebenta ng produkto o teknolohiya sa militar ay magpapakita.
Ang Tyndall Air Force Base ay may apat ng aming robot
na nagpapatrol sa base nila 24 oras araw-araw, 7 araw bawat linggo.
Maaaring idagdag lahat mula sa mga camera hanggang sensor sa anumang kailangan mo.
Mga manipulator arms. Para makumpleto ang misyon na nasa isip ng customer.
Paano kung ipakilala ng kalaban mo ng AI?
Isang sistema ng labanan na mas mabilis mag-isip, tumugon,
kaysa sa magagawa ng tao?.
Kailangan nating maging handa.
Sinasanay namin ang aming sistema na mangolekta ng intel sa kalaban,
pamahalaan ang mga target ng kalaban na may taong nagbabantay sa mga pagpatay.
-Hi, Heneral. -Kumusta ka?
Maayos po, sir. Kumusta?
Sasabihin ko lang na walang namumuhunan sa AI pilot.
Tinatawag na Hivemind ang pilotong AI,
kaya inilapat namin ito sa quadcopter Nova.
Papasok ito sa mga gusali, mauunang umikot sa special operation at infantry forces.
Inilalapat namin si Hivemind sa V-BAT,
kaya naisipan kong maglagay ng daan-daang pangkat doon.
Kahit sa Taiwan Strait ito,
o sa Ukraine, humahadlang ito sa aming kalaban.
Excited ako doon.
-Ayos. Salamat. -Salamat, Heneral.
Dapat nasa lahat ng dako ang piloto ng AI, at mangyayari iyon sa 2025, 2030.
Magiging mabilis ang paglapat nito sa buong militar sa buong mundo.
Anong gagawin mo sa militar ng Romania, sa UAS nila?
High-tech sa militar.
Gumastos kami ng kalahating bilyong dolyar hanggang ngayon sa paggawa ng AI pilot.
Gagastos kami ng isa pang bilyong dolyar sa susunod na limang taon.
Ito ang dahilan kaya tayo nananalo sa mga programa ng record sa US.
Ayos.
Ibig kong sabihin, kahanga-hanga. Nagtagumpay ka bang lagyan sila ng armas?
Wala pa itong armas.
Kaya hindi pa. Pero sa hinaharap.
Trak lang ang tingin ng mga customer dito. Ang tingin namin ay isang matalinong trak
na kayang gawin ang iba't ibang bagay.
-Salamat, tol. -Oo.
Sisiguraduhin kong magpa-follow up ako sa iyo.
Kung babalik ka sa loob ng 10 taon,
makikita mo na ang AI at autonomy ang nangingibabaw sa buong merkado.
Ang mga puwersang sinusuportahan ng AI at awtonomiya
ay ganap na mangingibabaw, dudurog, at sisira ng mga puwersang wala nito.
Katumbas ito ng mga kabayong tumatayo laban sa mga tangke,
mga taong may espada na tumatayo laban sa machine gun.
Hindi rin ito ganoon malapit.
Magiging laganap ito sa lahat ng dako, ginamit sa lahat ng digmaan,
ang antas ng taktika, ang antas ng istratehiya,
kumikilos sa bilis na hindi mawari ng tao ngayon.
Ang mga commander ay nalilito na sa napakaraming impormasyon.
Larawan mula sa mga satellite, drone, at mga sensor.
Isa sa mga magagawa ng AI
ay tulungan ang commander na mas mabilis na maunawaan ang nangyayari.
At, "Ano ang mga desisyon na kailangan kong gawin?"
Isasaalang-alang ng AI ang lahat ng salik
na tumutukoy sa paraan ng paglaban sa digmaan,
gumawa ng mga istratehiya…
at magbigay ng mga rekomendasyon kung paano manalo sa laban.
LOCKHEED MARTIN SENTRO PARA SA INOBASYON
Kami sa Lockheed Martin, tulad ng customer naming Department of Defense,
tinitingnan namin ang AI bilang pangunahing teknolohiya
para sa utos at sa kontrol.
Ang bilis ay may average na dalawang talampakan bawat segundo.
Ang perimeter ay humigit-kumulang 700 ektarya.
Reyalidad para sa atin sa panig ng depensa ang fog of war
pero may pagkakatulad ito sa kapaligiran
at kailangan ding magdesisyon para sa malalaking sunog.
Ang sunog sa Washburn ay nasa hilaga lang ng lungsod ng Wawona.
Kailangang magpasya gamit ang di perpektong data.
At paano tayo matutulungan ng AI sa fog of war?
Napakagulo ng malaking mga sunog.
Napaka-complex nito kaya trinatrabaho namin na magamit ang AI
para tumulong sa pagpapasya.
Ang Cognitive Mission Manager ay programa namin
na kumukuha ng aerial infrared na video
at pagkatapos ay ipoproseso ito sa pamamagitan ng AI algorithm
para mahulaan ang magiging kalagayan ng sunog.
Habang papunta tayo sa hinaharap,
gagamit ang Cognitive Mission Manager ng simulation,
dadaanan ang mga sitwasyon ng libong ikot,
para magrekomenda ng pinakamabisang paraan para mag-deploy ng mga mapagkukunan
para sugpuin ang mga mataas na prayoridad na lugar ng sunog.
Sasabihin dito, "Magsagawa ng aerial suppression gamit ang Firehawk."
"Kunin ang mga ground crew na naglilinis,
mga bumbero na nagho-hose pababa,
at pagkatapos ay hilahin sila sa pinakamataas na prayoridad na lugar."
Mas mabilis at mas mahusay na nabubuo ang mga desisyong iyon.
Tinitingnan ang AI bilang nagbibigay-daan sa tao
na makasabay sa pabago-bagong kapaligiran.
At maraming kapani-paniwalang numero ng pagkakatulad
ng nakasanayan namin sa Lockheed Martin sa panig ng depensa.
Hindi na nagsasalita ang militar tungkol sa paggamit ng AI
at mga indibidwal na sistema ng armas para magdesisyon sa target at pagpatay,
ngunit pagsasama ng AI
sa buong arkitektura ng paggawa ng desisyon ng militar.
May malaking proyekto ang Army na tinatawag na Project Convergence.
May Overmatch ang Navy.
At ang Air Force ay may Advanced Battle Management System.
Sinusubukang alamin ng Department of Defense,
"Paano natin pagsasama-samahin ang lahat ng ito,
para mas mabilis tayong makakilos sa kalaban at talagang makalamang?"
Ang AI Battle Manager ay isang may mataas na katungkulang Heneral
na namamahala sa labanan.
Tumulong na magbigay ng utos sa malaking bilang ng pwersa,
mag-coordinate sa lahat ng aksyon sa mga sandata na nandoon,
at mabilis itong gawin na hindi kayang sabayan ng tao.
Ginugol namin ang nakalipas na 70 taon
sa pagbuo ng pinaka-sopistikadong militar sa planeta,
at ngayon ay nahaharap tayo sa desisyon kung gusto nating isuko ang kontrol
ng imprastraktura sa isang algorithm, sa software.
At ang kahihinatnan ng desisyong iyon
ay maaaring magdulot ng buong bigat ng arsenal ng ating militar.
Hindi 'yon isang Hiroshima. Iyon ay daan-daan.
Ito na ang oras na kailangang kumilos
dahil malapit nang magsara ang pagkakataong ito.
Ngayong hapon, sisimulan natin ang mga hamon sa seguridad
na dulot ng mga umuusbong na teknolohiya sa lugar
ng mga delikadong autonomous weapons system.
May mga pag-uusap sa UN tungkol sa banta ng mga mapanganib na autonomous weapons
at ang pagbabawal na gumamit ng AI para mamili at mag-target ng mga tao.
Malinaw at matunog ang pinagkasunduan ng mga technologist.
Tutol kami sa mga autonomous na armas na tao ang target.
Sa loob ng maraming taon, tumutulong ang estado, tinatalakay ang isyu
ng mapanganib na autonomous weapon system.
Ito ay tungkol sa panlahat na pakiramdam ng seguridad.
Pero, siyempre, hindi to madali.
Ilang tiyak na bansa, lalo na ang nasa kapangyarihang militar,
gusto nilang manguna
para manguna sila sa kanilang mga kalaban.
Ang problema, kailangang sumang-ayon lahat para magawa ito.
May isang bansa na tututol,
at parehong nilinaw ng United States at Russia
na tutol sila sa isang kasunduan na magbabawal sa autonomous na armas.
Kung iisipin ang dami ng taong nagtrabaho para gawing mas malakas ang AI,
sobrang sikip na ng silid na iyon.
Kapag iisipin ang silid na may taong naninigurado na ligtas ang AI,
mas kakaunti ang tao sa silid na iyon.
Pero di ako nasisiraan ng loob.
Tinitingnan ko ang isang bagay tulad ng Biological Weapons Convention,
na nangyari sa kalagitnaan ng Cold War,
sa kabila ng tensyon sa pagitan ng Unyong Sobyet at Estados Unidos.
Napagtanto nila na ang pagbuo ng mga biyolohikal na armas
ay hindi para sa ikabubuti nila,
at hindi para sa ikabubuti ng mundo.
Mas pabor ang paligsahan sa paggawa ng armas sa bilis kaysa kaligtasan.
Pero ang mahalagang isaalang-alang ay,
sa isang punto, ang gastos sa mabilis na paggalaw ay masyadong mataas.
Hindi kami pwedeng gumawa ng mga bagay nang nakahiwalay
at ilabas nang hindi iniisip kung saan sila mapupunta sa hinaharap.
Kailangan nating pigilan ang sandali ng atom bomb.
Malaki ang nakataya sa paligsahan ng AI.
Sa palagay ko, marami ang di nagpapahalaga sa pandaigdigang katatagan
na ibinibigay ng pagkakaroon ng mas mataas na puwersang militar
sa nakalipas na 75 taon.
At kaya ang Estados Unidos at ang ating mga kaalyadong pwersa,
kailangan nilang malagpasan ang kalabang AI.
Walang pangalawa sa digmaan.
Inilatag ng China ang plano na maging pandaigdigang lider sa AI sa 2030.
Natatalo ang Amerika sa karerang ito…
Papabilisin mo ang paggamit ng artificial intelligence
para matiyak ang kalamangan ng militar.
Nakikipag-unahan tayo gamit ang teknolohiyang ito.
Sa tingin ko ang malabo ay kung hanggang saan tayo?
Kinokontrol ba natin ang teknolohiya, o kinokontrol tayo nito?
Wala talagang pagkakataon para umulit.
Kapag nalakabas na ang genie sa bote, nakalabas na ito.
At napakahirap nang ibalik ito sa loob.
At kung hindi tayo kikilos ngayon sobrang huli na.
Baka sobrang huli na.